Мануэль Нойер
Мануэ́ль Но́йер (; 1986-жылы 27-мартта Гельзенкирхен, Түндүк Рейн-Вестфалия, ГФР) — немис футболчусу, «Бавария Мүнхен» футбол клубунун жана Германия курамасынын дарбазачысы.

Клубдук карьерасы

«Шальке 04» 
Мануэль Нойер Гельзенкирхенде төрөлгөн. 5 жашынан баштап «Шальке 04» клубунун футбол мектебинде машыга баштаган. 2003-жылы 17 жашар дарбазачы «Шальке 04» резервдик командасы үчүн Аймактык лигада ойноп баштаган, бирок аны менен бирге төртүнчү немис дивизионуна четтеп калып, ал жерде бүтүндөй сезонду өткөргөн (2002/03 сезонунда Германия лигалар системасында Регионаллиг системасы татаалдуулук баскычы боюнча азыркы учурдагыдай төртүнчү эмес, үчүнчү болчу).

2005/06 сезонунда биринчи жолу камылгадагы голкипер катары чакырылган, негизги орунду ал кезде Франк Рост ээлеп турган. Бундеслигада болсо, Мануэль 2006-жылдын августунда биринчи жолу «Алеманияга» каршы ойногон (1:0). Мындан соң бир аз убакыттан кийин онунчу турдун матчында «Баварияга» каршы ойногон (2:2), анын ойногону гельзенкирхендиктердин башкы машыктыруучусу Мирко Сломкага аябай жагып калып, Мануэль команданын негизги дарбазачысы болуп калган, ал эми Рост болсо «Гамбург» клубуна өтүп кеткен. «Шальке 04» курамында 2006/07 сезонунда Нойер 27 матч өткөргөн.

Сумманы жогорулатуу сунушун да эске алганда, «Шальке» башкармасынын бир нече ирет кылган аракеттерине карабастан, 20-апрель 2011-жылы клуб Нойердин 2011/12 сезонунун аягында бүтө турган «Шальке 04» менен болгон келишимин узартпай тургандыгын билдирген

«Бавария» 
8-июнь 2011-жылы «Бавария» дарбазачы менен беш жылдык келишимге кол койгон, келишим 18 млн еврону түзгөн, ага кошумча бонус катары 7 млн Нойердин мүнхендик клубда ийгиликтүү ойношу үчүн берилген.

19-май 2012-жылы УЕФА чемпиондор Лигасынын финалдык матчында негизги жана кошумча убакыттарда 1:1 эсебинде тең чыккандан кийин, Мануэль матчтан кийинки пенальтилер сериясында бир он бир метрлик соккуну тосуп, андан соң Петр Чехтин дарбазасына таамай сокку узаткан, бирок, ага карабастан «Бавария» күмүш байгени алып,  матчтан кийинки пенальтилер сериясында «Челсиге» 3:4 эсебинде жеңилип калган.

2013/14 сезонунда Мануэль бир сезондо 4 трофей алып, командасы менен чогуу «Бавария» клубунун тарыхында калышкан, анткени мүнхендик команда бир да жолу бир сезондо 4 трофейге ээ болгон эмес. Мануэль өз карьерасында биринчи жолу дүйнөнүн 2013-жылдагы символдук курамасына кирген. Бул жылы Мануэль Бундеслиганы, Германия Кубогун, Германия Суперкубогун ошол замат багынткан, ал эми жылдын жигердүү жемиши УЕФА чемпиондор Лигасын утуу болду. Нойер Бундеслигада 18 гол өткөрүп жиберип, 31 матч ойногон. УЕФА чемпиондор Лигасында болсо Нойер 11 гол өткөрүп, 13 матч ойногон. Бирок «Барселонадан» бир да гол өткөргөн эмес.

Дарбазадан чыга калчу дарбазачы катары белгилүү. «Вольфсбург» менен болгон матчта Мануэль дарбазадан чыга калып, топ менен оюн талаасынын борбордук бөлүгүнө чейин барып, «Бавария» футболчусуна пас берген. УЕФА Суперкубогу үчүн «Челсиге» каршы матчта оюн талаасынын борборунан башы менен атаандашынын айып аянтчасына топ узаткан, ал матчта «Бавария» оюн эсебин теңдеп, пенальтилер сериясында утуп алган.

Эл аралык карьерасы 
Мануэль өлкөнүн ар кандай улуттук өспүрүмдөр футбол курамалары үчүн ойногон, жаштар курамасы үчүн 9 матч  ойногон. Негизги курамада биринчи жолу 2-июнь 2009-жылы БАЭ курамасына каршы өткөн достук матчында ойногон. Германия курама команда 7:2 эсебинде жеңген. 2010-жылы немистер күмүш байге тагынган дүйнө чемпиондугунда, үчүнчү орун үчүн болгон матчтан башка, командасынын бардык беттештеринде катышкан. Дүйнө чемпиондугунан кийин немис курамасынын биринчи дарбазачысы болуп калган.  2012-жылдагы Европа чемпиондугунда  улуттук курамага чакырылган, биринчи матчтарда ишеничтүү жана мыкты оюн көргөзгөн,  Грекия менен болгон матчта 2 гол өткөрүп жиберген. Италияга каршы өткөн жарым-финалдык матчта   Марио Балотеллиден келген 2 топту өткөрүп жиберген.  2014-жылдагы дүйнө чемпиондугунда болсо, турнирдеги жалпы командалык жеңиштен сырткары, мундиалдын мыкты дарбазачысы да аталган.

Катышууларынын статистикасы

Клуб статистикасы 

 Лига Кубогунун 2007/2008 сезонундагы үч матч жана үч өткөрүп жиберилген топ эсептелген жок.
 Германия Суперкубогунун 2010/2011 сезонундагы бир матч жана эки өткөрүп жиберилген топ эсептелген жок.

 Лига Кубогунун 2007/2008 сезонундагы бир «кургак» матч эсептелген жок.
 Клубдук дүйнө чемпиондугу 2013 матчтарындагы эки «кургак» матч эсептелген жок.

Курамада ойногон матчтары жана өткөрүп жиберген голдору 

Жалпы: 51 матч / 43 өткөрүп жиберилген гол / 22 «кургак» матч; 41 жеңиш, 7 тең чыгуу, 3 жеңилүү

Жетишкендиктери 

Командалык

 «Шальке 04»
 Немис лигасынын Кубогунун ээси (1): 2005
 Германия кубогунун ээси (1): 2010/11
 Жалпы: 2 трофей

 «Бавария»
 Бундеслига чемпиону (2): 2012/13, 2013/14
 Германия кубогунун ээси (2): 2012/13, 2013/14
 Германия Суперкубогунун ээси (1): 2012
 УЕФА чемпиондор лигасынын жеңүүчүсү (1): 2012/13
 УЕФА Суперкубогунун ээси (1): 2013
 Клубдук дүйнө чемпиондугунун жеңүүчүсү (1): 2013
 Telekom-Cup жеңүүчүсү (1): 2013
 Жалпы: 9 трофей

Эл аралык 
 «Германия курамасы»
 дүйнө чемпиондугу 2010дун коло байге ээси
 Европа чемпиондугу 2012нин коло байге ээси
 Дүйнө чемпиону (1): 2014

Жеке

 Бундеслиганын мыкты голкипери: 2007
 Европа жаштар чемпиондугунун мыкты голкиери: 2009
 Silbernes Lorbeerblatt сыйлыгы: 2010
 Германия жыл футболчусу: 2011
 Евро-2012 символдук курамасынын курамына кирет 
 ESM нускасы боюнча жыл голкипери: 2012
 IFFHS нускасы боюнча жыл голкипери: 2013
 Дүйнө чемпиондугунун мыкты голкипери: 2014

Эскертүүлөр

Шилтемелер 
 fcbayern.de сайтындагы баракчасы 
 Мануэль Нойердин расмий сайты
 Мануэль Нойер Facebook'та
 Мануэль Нойердин Youtube'дагы каналы

Футбол дарбазачылары
Германиядагы футболчулар
Германия улуттук футбол курамасынын оюнчулары
Германия улуттук футбол жаштар курамасынын оюнчулары
«Шальке 04» ФК оюнчулары
«Бавария» ФК оюнчулары
Футбол боюнча дүйнө чемпиондору